CELEX: 32018D0935
Language: sl
Date: 2018-06-28 00:00:00
Title: Izvedbeni sklep Komisije (EU) 2018/935 z dne 28. junija 2018 o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe (notificirano pod dokumentarno številko C(2018) 3997) (Besedilo velja za EGP.)

2.7.2018   
            
            
               SL
            
            
               Uradni list Evropske unije
            
            
               L 165/40
            
         IZVEDBENI SKLEP KOMISIJE (EU) 2018/935
   z dne 28. junija 2018
   o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe
   
      
         (notificirano pod dokumentarno številko C(2018) 3997)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 178/2002 Evropskega parlamenta in Sveta z dne 28. januarja 2002 o določitvi splošnih načel in zahtevah živilske zakonodaje, ustanovitvi Evropske agencije za varnost hrane in postopkih, ki zadevajo varnost hrane (1), in zlasti člena 53(1)(b)(i) Uredbe,
   ob upoštevanju naslednjega:
   
               (1)
            
            
               Uredba (ES) št. 178/2002 določa splošna načela, ki na ravni Unije in na nacionalni ravni urejajo živila na splošno ter zlasti varnost hrane. Uredba določa nujne ukrepe, ki jih mora sprejeti Komisija, kadar obstajajo dokazi, da bodo živila, uvožena iz tretje države, verjetno pomenila resno tveganje za zdravje ljudi.
            
         
               (2)
            
            
               Izvedbeni sklep Komisije 2014/88/EU (2) je prepovedal uvoz v Unijo živil, ki vsebujejo ali so sestavljena iz betelovih listov, iz Bangladeša, izvirno za omejeno obdobje uporabe do 31. julija 2014. Sprejet je bil zaradi velikega števila obvestil, poslanih prek sistema hitrega obveščanja za živila in krmo (RASFF) zaradi ugotovljene prisotnosti različnih sevov salmonele, vključno s Salmonella typhimurium, v živilih, ki vsebujejo ali so sestavljena iz betelovih listov (Piper betle, običajno poimenovanih „paan“ ali „čik iz betela“, iz Bangladeša.
            
         
               (3)
            
            
               Ker Bangladeš ni mogel zagotoviti jamstev za zavarovanje uvoza betelovih listov v Unijo, je bilo z izvedbenimi sklepi Komisije 2014/510/EU (3), (EU) 2015/1028 (4) in (EU) 2016/884 (5) podaljšano obdobje uporabe začasne prekinitve uvoza teh proizvodov do 30. junija 2015, 30. junija 2016 oziroma do 30. junija 2018.
            
         
               (4)
            
            
               Predlagani akcijski načrt, ki ga je Bangladeš predložil januarja 2018, je še vedno nepopoln in ni jamstev za njegovo učinkovito uporabo in izvrševanje. Prejete informacije dejansko ne kažejo, da je proizvodnja betelovih listov v skladu z Uredbo Evropskega parlamenta in Sveta (ES) št. 852/2004 (6) in da lahko država zagotovi zanesljive rezultate analiz akreditiranih laboratorijev. Organi Bangladeša so opozorili tudi na uporabo kemičnega dekontaminatorja za dekontaminacijo betelovih listov, brez kakršnih koli dokazov glede varnosti in toksičnosti uporabljenega proizvoda. Poleg tega kljub temu, da je Bangladeš na izvoz betelovih listov sprejel in še naprej uporabljal lastno prepoved izvoza betelovih listov od maja 2013, je bilo od njenega sprejetja prek sistema RASFF še vedno sporočenih 29 primerov. Zato ni mogoče sklepati, da jamstva, ki jih je zagotovil Bangladeš, zadoščajo za odpravo resnih tveganj za zdravje ljudi. Nujne ukrepe iz Izvedbenega sklepa 2014/88/EU bi bilo zato treba še naprej ohraniti.
            
         
               (5)
            
            
               Obdobje uporabe Izvedbenega sklepa 2014/88/EU bi bilo zato treba dodatno podaljšati.
            
         
               (6)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Člen 4 Izvedbenega sklepa 2014/88/EU se nadomesti z naslednjim:
   
      „Člen 4
      Ta sklep se uporablja do 30. junija 2020.“
   
   Člen 2
   Ta sklep je naslovljen na države članice.
   
      V Bruslju, 28. junija 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 31, 1.2.2002, str. 1.
   
      (2)  Izvedbeni sklep Komisije 2014/88/EU z dne 13. februarja 2014 o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša (UL L 45, 15.2.2014, str. 34).
   
      (3)  Izvedbeni sklep Komisije 2014/510/EU z dne 29. julija 2014 o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe (UL L 228, 31.7.2014, str. 33).
   
      (4)  Izvedbeni sklep Komisije (EU) 2015/1028 z dne 26. junija 2015 o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe (UL L 163, 30.6.2015, str. 53).
   
      (5)  Izvedbeni sklep Komisije (EU) 2016/884 z dne 1. junija 2016 o spremembi Izvedbenega sklepa 2014/88/EU o začasni prekinitvi uvoza živil, ki vsebujejo ali so sestavljena iz betelovih listov (Piper betle), iz Bangladeša, glede obdobja uporabe (UL L 146, 3.6.2016, str. 29).
   
      (6)  Uredba Evropskega parlamenta in Sveta (ES) št. 852/2004 z dne 29. aprila 2004 o higieni živil (UL L 139, 30.4.2004, str. 1).